‘નાવી’ની ટેક્નિકલ માહિતી જાણવી રસપ્રદ થઈ પડશે. લંબાઈ – 1805mm / આશરે 180 સે.મી., પહોળાઈ – 748mm / આશરે 75 સે.મી., ઊંચાઈ – 1039mm / આશરે 104 સે.મી., વ્હીલ બેઝ – 1286mm / આશરે 129cm, ગ્રાઉન્ડ ક્લિયરન્સ – 156mm / આશરે 15.5 સે.મી., ગ્રાઉન્ડ લેવલથી સીટની ઊંચાઈ – 765mm / આશરે 76.5 સે.મી., વાહનનું વજન – 101 કિલોગ્રામ, પેટ્રોલ ટેન્કની કપૅસિટિ – 3.8 લિટર, 110 CCનું ફોર સ્ટ્રોક સિંગલ સિલિંડર એન્જિન 7000 આર.પી.એમ પર 5.84 કિલોવોટ પાવર ઉત્પન્ન કરે છે અને 5500 RPM પર 8.96નો ટોર્ક આપે છે. આગળ-પાછળ બન્ને વ્હીલની 130mmની ડ્રમ બ્રેક ટ્યુબલેસ ટાયર સાથે શહેરી માર્ગ પર ધાર્યું કામ આપે છે. 12 વોલ્ટની બેટરી 35 વૉટના હેડ-લેમ્પને રાત્રે જરૂર પડ્યે ઝળહળતો તેમજ બે ટર્ન સિગ્નલ લાઇટ અને સેલ્ફ-સ્ટાર્ટની સુવિધાને ધબકતી રાખે છે. બેટરી ધાર્યું કામ ન આપે ત્યારે ઊભી થતી સ્ટાર્ટિંગ ટ્રબલનું તત્કાલ નિવારણ કરવા માટે કીક-સ્ટાર્ટની સગવડ તો છે જ.